Λίμνη Παμβώτιδα

Η λίμνη Παμβώτιδα (, μτφ. «αυτή που τρέφει τους πάντες»)W. Pape & E. Benseler, 1911: Wörterbuch der griechischen Eigennamen. Braunschweig, σ. 1115., επίσης γνωστή ως λίμνη των Ιωαννίνων, είναι λίμνη σε υψόμετρο 483 μέτρων από την επιφάνεια της θάλασσας. Έχει μήκος 7,9 περίπου χιλιόμετρα, πλάτος 1,5 ως 5,4 χιλιόμετρα, μέσο βάθος 4-5 μέτρα, μέγιστο βάθος 11 μέτρα και επιφάνεια 19,4 τετραγωνικά χιλιόμετρα. Περιβάλλεται από τα όρη Μιτσικέλικαι τα ανατολικά αντερείσματα του Τομάρου (ή της Ολύτσικας) και σχηματίζεται από τα ύδατα τριών κυρίως πηγών (Ντραμπάντοβας, Σεντενίκου και Κρύας), που αναβλύζουν στους πρόποδες του Μιτσικελίου. Συνδέεται με τους θρύλους της Κυρά Φροσύνης και του Ντουραχάν.

Οικολογία
Οι όχθες της είναι πυκνόφυτες και τα βουνά της Ηπείρου καθρεφτίζονται στα νερά της. Χρονολογείται από το 10.000 π.Χ.. Στο παρελθόν η στάθμη της είχε μειωθεί αξιοσημείωτα. Σήμερα αποτελεί ένα ζωντανό κομμάτι χλωρίδας και πανίδας της περιοχής. Η λίμνη αυτή είναι ιχθυοτρόφος. Περίφημα είναι τα χέλια και οι καραβίδες της.

Στις όχθες της λίμνης βρίσκεται εγκατεστημένος σήμερα ο ιχθυογεννητικός σταθμός της Δημοτικής Επιχείρησης Λίμνης Ιωαννίνων (ΔΕΛΙ), στον οποίο παράγονται κάποιες ποσότητες ελληνικού χαβιαρίου από οξύρρυγχους ρωσικής προέλευσης. Στις ίδιες εγκαταστάσεις παράγονται επίσης κατά μέσον όρο 100.000 γόνοι (γίνονται εξαγωγές σε ιχθυοτροφικές μονάδες κυρίως του εξωτερικού), καθώς και διάφορες άλλες ποικιλίες γόνου γλυκών νερών για τον εμπλουτισμό ελληνικών λιμνών και ποταμών.

 Προστατευόμενη τοποθεσία 
Η περιοχή της λίμνης είναι προστατευόμενος βιότοπος του Natura 2000, με κωδικό GR2130005, κατά μία έκταση 26,16 τ.χλμ.

Το νησί της λίμνης

Στο μέσον περίπου της Λίμνης βρίσκεται μικρή νησίδα, στην οποία είναι χτισμένος ο ομώνυμος οικισμός, ο οποίος έχει σήμερα 347 κατοίκους σύμφωνα με την απογραφή του 2001. Στη νησίδα υπάρχει το μοναστήρι του Αγίου Παντελεήμονα, όπου το 1822 δολοφονήθηκε ο Αλή Πασάς.

Οικισμοί κοντά στην Παμβώτιδα
Στην Παμβώτιδα οι πόλεις και τα χωριά που βρίσκονται κοντά στη λίμνη ή γύρω από αυτήν είναι: τα Ιωάννινα (στην δυτική όχθη της λίμνης), η Αμφιθέα, το Νησί και το Πέραμα (στην ανατολική όχθη της λίμνης), οι Λογγάδες και Καστρίτσα στα νότια της λίμνης, και ο Κατσικάς και η Ανατολή στα δυτικά της λίμνης.

 Λαογραφία 
Τα νερά της Λίμνης ούτως ή άλλως είναι γλυκά, ενώ το γνωστό δημοτικό τραγούδι για τη λίμνη μάλλον κρίνεται ως εσφαλμένο, στην προσπάθεια απόδοσης οίκτου για την Κυρά Φροσύνη:

 Φωτοθήκη 

 Παραπομπές 

 Εξωτερικοί σύνδεσμοι 


 Μένουμε Ελλάδα, στην λίμνη Παμβώτιδα
 Η λίμνη Παμβώτις - ένα οδοιπορικό στο χθες και το σήμερα



Κατηγορία:Περιφερειακή ενότητα Ιωαννίνων
Παμβωτιδα